Na podlagi določil Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O, 76/23, 24/25 – ZFisP-1, 39/25, 85/25 – ZPJS in 112/25), 217. do 231. člena Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23, 88/24, 79/25 in 95/25), Statuta Občine Zagorje ob Savi (Uradni list RS, št. 30/15), Odloka o proračunu Občine Zagorje ob Savi za leto 2026 (Uradni list RS, št. 110/25) in sklepa župana št. 430-0008/2026, z dne 21. 1. 2026, Občina Zagorje ob Savi objavlja

**JAVNI RAZPIS**

**za sofinanciranje programov veteranskih in častniških organizacij**

**v občini Zagorje ob Savi v letu 2026**

1. **Naročnik javnega razpisa**

Občina Zagorje ob Savi, Cesta 9. avgusta 5, 1410 Zagorje ob Savi.

1. **Predmet javnega razpisa**

Predmet javnega razpisa je sofinanciranje programov veteranskih in častniških organizacij, katerih vsebina vključuje:

* krepitev domoljubne in narodne zavesti in ohranjanje izročil,
* informiranje in svetovanje svojim članom,
* aktivno in kakovostno preživljanje prostega časa,
* skrb za spomenike in spominska obeležja,
* organizacijo družabnih in drugih oblik društvenih dejavnosti (pohodi, srečanja, …),
* organizacijo prireditev (proslave, spominske slovesnosti, …),
* spodbujanje kulturnega izražanja in kreativnosti.

1. **Pogoji, ki jih morajo izpolnjevati izvajalci**

Na javni razpis se lahko prijavijo pravne osebe, ki izvajajo programe veteranskih in častniških združenj in izpolnjujejo naslednje pogoje:

* imajo sedež v občini Zagorje ob Savi,
* prijavijo program, ki je predmet razpisa,
* redno delujejo najmanj dve leti,
* opravljajo dejavnost na neprofitni osnovi,
* imajo urejeno evidenco o članstvu in zagotovljene osnovne pogoje za realizacijo prijavljenih programov,
* ne prijavljajo programov z enako vsebino na drug javni razpis Občine Zagorje ob Savi za sofinanciranje v letu 2026.

Programi, ki izpolnjujejo pogoje tega razpisa in so že sofinancirani s strani Občine Zagorje ob Savi na drugi osnovi, na tem razpisu ne morejo biti sofinancirani.

1. **Kriteriji za ocenjevanje in vrednotenje programov veteranskih organizacij**

Ocenjevanje in vrednotenje programov veteranskih organizacij bo izvedeno v skladu s kriteriji, ki so opredeljeni v razpisni dokumentaciji.

1. **Višina razpisanih sredstev**

Višina sredstev, namenjenih za sofinanciranje programov veteranskih organizacij, v letu 2026 znaša 6.600,00 EUR.

1. **Rok za porabo sredstev**

Programi, sofinancirani na podlagi tega razpisa, morajo biti izvedeni do 31. 12. 2026.

**7. Razpisna dokumentacija in informacije v zvezi z javnim razpisom**

Razpisna dokumentacija je zainteresiranim na voljo na spletni strani Občine Zagorje ob Savi [www.zagorje.si](http://www.zagorje.si), Cesta 9. avgusta 5, 1410 Zagorje ob Savi. Prijava na razpis se vloži na obrazcih, ki so sestavni del razpisne dokumentacije.

**8. Dodatne informacije v zvezi z javnim razpisom in razpisno dokumentacijo** lahko zainteresirani dobijo na naslovu Občina Zagorje ob Savi, Oddelek za družbene dejavnosti in gospodarstvo, Cesta 9. avgusta 5, 1410 Zagorje ob Savi (kontaktna oseba: Mateja JUVAN POBOLJŠAJ, tel. štev. 03 56 55 718 ali e naslov: [mateja.juvan.poboljsaj@zagorje.si](mailto:mateja.juvan.poboljsaj@zagorje.si)).

**9. Način prijave in rok za oddajo vlog**

Vlogo lahko prijavitelji oddajo na vložišču Občine Zagorje ob Savi ali jo pošljejo s priporočeno pošto na naslov: **Občina Zagorje ob Savi, Cesta 9. avgusta 5, 1410 Zagorje ob Savi**. Prijava mora biti oddana v zaprti kuverti in ustrezno označena. Na sprednji strani kuverte mora biti razviden pripis "**JAVNI RAZPIS – VETERANSKE IN ČASTNIŠKE ORGANIZACIJE 2026 – NE ODPIRAJ",** na hrbtni strani pa naveden naziv in naslov prijavitelja. **Rok za oddajo vlog je 27. februar 2026 do 10. ure.** Odpiranje vlog ne bo javno. Vloge, ki ne bodo oddane pravočasno ali jih ne bodo vložile upravičene osebe ali bodo nepopolne po roku, določenem za dopolnitev, bodo s sklepom zavržene.

**10. Obravnava vlog ter obvestilo o izboru**

Odpiranje vlog ter ocenjevanje in vrednotenje programov veteranskih organizacij na podlagi podatkov iz vloge bo opravila posebna komisija, ki jo imenuje župan. O izidih razpisa bodo prijavitelji s sklepom občinske uprave obveščeni v roku 20. dni po izteku roka za prijavo na razpis. Z upravičenci, katerim bo priznano sofinanciranje, bo sklenjena pogodba o izvajanju programov ter višini in načinu sofinanciranja v letu 2026.

Številka: 430-0008/2026

Datum: 21. 1. 2026

**Matjaž Švagan**

**ŽUPAN**